Zuma sê Al-Bashir was tegnies nie in SAPres. Jacob Zuma Donderdag in die Nasionale Vergadering. Foto: GCIS Zuma het gereageer op ŉ vraag wat deur Mmusi Maimane, parlementêre leier van die DA, aan hom gestel is. Zuma het gesê toe Al-Bashir in die land was, was hy ŉ gas van die Afrika Unie en nie van die Suid-Afrikaanse regering nie. “Ons het geen reg om in die sake van die AU in te meng nie,” het hy gesê, ná hy eers ŉ laggie gegee het toe hy Maimane se vraag hoor. Maimane het die saak geopper nadat Zuma oor die verhouding tussen die regbank en die regering gepraat het. Hy het gesê Zuma het ŉ eed geneem om die grondwet te handhaaf, maar “het die heilige beginsel van die skeiding van magte geskend” deur toe te laat dat Al-Bashir die land verlaat. Zuma het ook gesê die Soedannese president, wat deur die Internasionale Strafhof van oorlogsmisdade, misdade teen die mensdom en volksmoord aangekla word, slegs grond betree het wat tegnies onder die beheer van die AU was tydens die beraad.